كشف الحسين بوعابد، رئيس مصلحة التواصل بمديرية الأرصاد الجوية، أن التساقطات المطرية اللّي طاحت هاد اليومين الأخيرين همت مناطق الجنوب والوسط وشمال وشرق البلاد، كاشفا أنه مزال جاي اضطراب جوي جديد غدا الثلاثاء وغادي يستمر لغاية الخميس. وأضاف بوعباد: “هاد الاضطراب الجوي غادي يكون مصحوب بتساقطات مطرية غادي تكون قوية أقصى شمال شرق البلاد، مع تساقطات ثلجية غادي تهم مرتفعات الأطلسين الكبير والمتسوط وغادي تجاوز 1600 متر، خصوصا فمناطق الحوز وأزيلال وإفران وبولمان وبني ملال. ماشي غير هادشي. المسؤول على التواصل فالأرصاد الجوية كشف لـ”كود” أنه “غادي يكون انخفاض فدرجة الحرارة ابتداء من يوم الثلاثاء إلى غاية يوم الأربعاء فعدد من المناطق بحال الحوز وأزيلال وبني ملال وبولمان وفكيك وإفران وخنيفرة وصفرو وتنغير وجرادة وميلدت وتازة. ودعا بوعباد عبر “كود” عموم المواطنين إلى توخي الحيطة والحذر، داعيا في الوقت نفسه المغاربة المعنيين بهاد المناطق بالرعاية بالأطفال والمسنين والحويانات الضعيفة. وختم بوعابد تصريحه مع “كود” بالتشديد على ضرورة باش يلبسو الناس ملابس دافئة تنقص عليهوم البرد فهاد الظروف. 
الأرصاد الجوية لـ”كود”: ردُّو بالكوم يا المغاربة وحضيو دراري صغار والمسنين والحيوانات الضعيفة راه صميقلي مزال جاي مع الثلج